1. **DIO – Kugla i sfera**

*Za kuglu ste čuli još u nižim razredima osnovne škole, a predmeti oblika kugle nalaze se svugdje oko nas. Ovo su samo neki od njih. Pokušajte se sami prisjetiti još nekih...*

   

Svi znamo kako kugla izgleda, a kako ćemo matematički definirati ovo geometrijsko tijelo?

**Kugla** je skup svih točaka prostora koje su manje ili jednako udaljene od jedne zadane točke S (središte kugle).

*Slično kao krug, samo u 3D svijetu zar ne? A što bi onda bila „kružnica u 3D svijetu“?*

**Sfera** je skup točaka u prostoru jednako udaljenih (za duljinu r) od jedne zadane točke S.

Svaku dužinu koja spaja središte kugle i neku točku sfere nazivamo
polumjer kugle i označavamo slovom r.
Radijus kugle je duljina polumjera kugle.



Kao što je u ravnini krug omeđen kružnicom, tako je i u prostoru kugla omeđena sferom.

**Broj za šifru: 38**